Wen groot met HelpJagMet R100 kan jy nie net help om ŉ behoeftige kleuter kos te gee nie, jy staan ook die kans om lekker pryse te wen wat enige jagliefhebber se hart vinnig sal laat klop. #HelpJag, ŉ inisiatief van Solidariteit Helpende Hand, vier vanjaar sy vierde bestaansjaar. Om dié geleentheid te vier is die Gaan Bos met HelpJag-kompetisie van stapel gestuur om fondse vir dié voedingskema in te samel om te sorg dat 8 000 kinders daagliks ŉ gesonde bord kos kry. “Dit is hartverskeurend hoeveel kinders afhanklik is van ’n ete by die skool as hul primêre ete vir die dag,” sê Margolé Riekert, Helpende Hand se projekorganiseerder van HelpJag. “Sedert #HelpJag in 2018 begin is om Helpende Hand se voedingskemas aan te vul met ŉ goeie, goedkoop bron van proteïene, is meer as 70 ton vleis reeds deur ruimhartige jagters geskenk. Die verwerking van die vleis en verspreiding daarvan bly egter ŉ uitdaging en daarom hoop ons dat die kompetisie genoeg fondse sal genereer om daarvoor te betaal.” Die pryse wat gewen kan word is: Neem só deel aan die gelukkige trekking Besoek www.helpjag.co.za en voltooi die inskrywingsvorm, waarna jy ŉ unieke nommer gaan ontvang wat jy dan gebruik as verwysing wanneer jy die inskrywingsfooi betaal. ŉ Inskrywing kos R100. Die kompetisie sluit op 15 Augustus 2021 waarna die gelukkige trekking sal plaasvind. Wenners sal telefonies in kennis gestel word Bepalings en voorwaardes geld.